
З А П О В Е Д

№ 293/03.09.2021 г.
Горна Малина


На основание чл. 61, ал. 2, чл. 63, ал. 4, 5, чл. 63в от Закона за здравето, чл. 73 от Административнопроцесуалния кодекс, във връзка с Решение № 547 на Министерски съвет от 28 юли 2021 г. за удължаване срока на обявената с Решение № 325 на Министерския съвет от 14 май 2020 г. за извънредна епидемична обстановка, удължена с Решение № 378 на Министерския съвет от 12 юни 2020 г., Решение № 418 на Министерския съвет от 25 юни 2020 г. и Решение № 482 на Министерски съвет от 15 юли 2020 г., Решение № 525 на Министерски съвет 30 юли 2020 г., Решение № 609 от 28.08.2020 г., Решение № 673 на Министерски съвет от 25 септември 2020 г., Решение № 855 на Министерски съвет от 25 ноември 2020 г., Решение № 72 на Министерски съвет от  26 януари 2021 г., Решение № 395 на Министерски съвет от 28 април 2021 г. и Решение № 426 от 26 май 2021 г., Решение № 547 на Министерски съвет от 28.07.2021 г. и предложение на Главния държавен здравен инспектор, съгласно Заповед РД-01-748 от 02.09.2021 г.,

Н А Р Е Ж Д А М:
 	Въвеждам следните временни противоепидемични мерки на територията на община Горна Малина, считано от 07.09.2021 г. до 31.10.2021 г.:
1. Провеждането на присъствени групови занятия в езикови центрове, образователни центрове и други обучителни центрове и школи, се допуска при спазване на физическа дистанция от най-малко 1,5 м и не повече от 10 човека в помещение, носене на защитни маски за лице, хигиена на ръцете, редовно проветряване на всеки час и дезинфекция.
1. Преустановяват се посещенията в детски центрове, клубове и други, предоставящи организирани групови услуги.
1. Провеждането на конгресно-конферентни мероприятия, семинари, симпозиуми, обучения и други мероприятия с такъв характер, се допуска при използване на не повече от 30% от капацитета на помещението, в което се провеждат и не повече от 30 участника, при спазване на физическа дистанция от най-малко 1,5 м и носене на защитни маски за лице от всички участници.
1. Преустановява се провеждането на тимбилдинги и други организирани групови мероприятия с такъв характер в трудови колективи.
1. Провеждането на конкурси и изпити се допуска при използване на не повече от 30%  от капацитета на помещението, в което се провеждат и не повече от 30  участника, при спазване на физическа дистанция от най-малко 1,5 м и носене на защитни маски за лице.
1. Преустановява се провеждането на всички масови мероприятия, като музикални и други фестивали, събори, фолклорни инициативи и други с такъв характер, при които присъстващите не са организирани с определени седящи места и входът /участието/ е неограничен.
1. Посещенията на кина, театри, циркови представления, концерти и други сценични прояви на закрито се допуска при използване на не повече от 50% от капацитета на помещенията, заемане само на седящи места през едно, спазване на физическа дистанция от най-малко 1,5 м между посетителите и носене на защитни маски за лице.
1. Посещенията на музеи и галерии се организира като се допускат не повече от 1 човек на 8 кв. м, при спазване на физическа дистанция от най-малко 1,5 м и носене на защитни маски за лице от посетители и персонал.
1. Посещенията в центрове, школи и други обекти за танцово и музикално изкуство се допускат при използване на не повече от 30% от капацитета на помещенията и не повече от 10 човека в помещение.
1.  Провеждането на спортни състезания с професионален характер на закрито се допуска без публика.
1.  Провеждането на спортни състезания с професионален характер на открито се допуска с публика при заемане на не повече от 30% от капацитета, използване само на седящи места при заемане на всяка трета седалка, спазване на физическа дистанция от най-малко 1,5 м и носене на защитни маски за лице от посетителите.
1.  Посещенията на фитнес центрове се допускат при използване на не повече от 30 % от капацитета на всяко помещение и спазване на физическа дистанция от най-малко 1,5 м и носене на защитна маска за лице от персонала.
1.  Посещенията в спортни зали и клубове, плувни басейни и комплекси се допускат само за индивидуални спортове при използване на не повече от 30 % от капацитета им и спазване на физическа дистанция от най-малко 1,5 м. Провеждането на колективни спортове на закрито се преустановява, с изключение на тренировки и състезания за картотекирани състезатели професионалисти.
1.  Посещенията в заведенията за хранене и развлечения по смисъла на чл. 124 от Закона за туризма, игралните зали и казина, се допускат само в часовия интервал от 7:00 ч. до 23:00 ч. при спазване на отстояние от 1, 5 м между облегалките на столовете на съседните маси, допускане на не повече от 6 души на една маса и носене на защитни маски за лице от персонала.
1.  Провеждането на събирания от частен характер (кръщенета, сватби и др.), се допуска с участието на не повече от 30 лица на закрито и 60 лица на открито.
1.  Всички физически и юридически лица, които са собственици или управляват търговски, административни или други обекти, които предоставят услуги на гражданите, създават организация за контрол на броя на клиентите в съответния обект, като не допускат повече от 1 човек на 8 кв. м 
1.  На всички пазари, тържища, базари и изложения се създава организация за еднопосочно движение, осигуряване на контрол на влизащите лица и допускане на не повече от 1 човек на 8 кв. м и осигуряване на дистанция от най-малко 1,5 м между посетителите. Работещите и посетителите са длъжни да носят защитна маска за лице.
1.  Работодателите и органите по назначаване да организират работния процес на работниците/служителите в дистанционна форма, където е възможно, като допускат присъствена работа на най-много 50% от персонала.
1.  Работодателите и органите по назначаване във всички администрации по смисъла на чл. 1 от Закона за администрацията организират работния процес на работниците/служителите, като:
-  установят работно време с променливи граници и начало на работния ден между 7:30 ч. и 10:00 ч., освен ако в зависимост от характера на работа, това не е възможно; 
- разпоредят работа от разстояние на най-малко 50% от персонала, освен ако в зависимост от характера на работата не е възможно.
1. Въведените противоепидемични мерки по т. 1, 3, 7, 8, 9, 12 и 13, ограничаващи възможността за използване на капацитета на помещенията (местата) на обектите, съответно мероприятията и броят на допусканите лица в съответните помещения, може да не се прилагат при следните условия:
1. 100 % от персонала в съответния обект/зает с мероприятието е ваксиниран или преболедувал COVID – 19 или разполага с отрицателен резултат от проведено преди влизане в обекта/мероприятието изследване, удостоверено с валидни документи за ваксинация, преболедуване или изследване по смисъла на Заповед № РД-01-733/27.08.2021 г. на Министъра на здравеопазването.
1. Ръководителят на обекта/организаторът на мероприятието е взел решение и е създал необходимата организация за допускане в обекта, съответно на мероприятието само на лица, които:
1. са ваксинирани или преболедували COVID – 19, удостоверено с валидни документи за ваксинация или за преболедуване по смисъла на Заповед № РД-01-733/27.08.2021 г. на Министъра на здравеопазването   или
1. [bookmark: _GoBack]представят отрицателен резултат от проведено до 72 часа преди   влизане в обекта/мероприятието изследване по метода на полимеразно верижна реакция за COVID – 19 или бърз антигенен тест (до 48 часа преди влизане в обекта/мероприятието), удостоверено чрез валиден документ, съгласно Заповед № РД-01-733/27.08.2021 г. на Министъра на здравеопазването.
1.  Въведените противоепидемични мерки по т.14 относно задължителното отстояние от 1,5 м между облегалките на столовете на съседните маси и допускане на не повече от 6 души на една маса може да не се прилагат при изпълнение на условията по т. 20. 
1.  Ръководителите на обекти, съответно организаторите на мероприятия по т. 20 и т. 21 предварително уведомяват за взетото решение съответната регионална здравна инспекция. 
1.  Дейностите, които не са преустановени или забранени с тази Заповед, се провеждат при спазване на всички противоепидемични мерки, въведени със Заповед № РД-01-743/31.08.2021 г. на Министъра на здравеопазването.
1.  Заповед № РД-01-647/29.07.2021 г., изменена и допълнена със Заповед № РД-01-712/19.08.2021 г. и Заповед № РД-01-745/31.08.2021 г. се отменят.
1.  25 Заповедта влиза в сила от 07.09.2021 г. 

Настоящата заповед да се изпрати на всички членове на Общинския кризисен щаб, до Началника на РУ на МВР - гр. Елин Пелин, кметове и кметски наместници на населените места, управителите на фирми и търговски обекти.
       	Контрол по изпълнението на заповедта възлагам на Цветанка Иванова – заместник-кмет на Община Горна Малина.
       	Препис от заповедта да се връчи на лицата за сведение и изпълнение, и да се публикува на официалния сайт на общината.                                              


                                                    ИНЖ. АНГЕЛ ЖИЛАНОВ: /п/
                                                   Кмет на община Горна Малина

